recursal/SuperWikiNEXT-32B huggingface dataset:
**তিরন্দাজ মাছ** বা আর্চারফিশ এক ধরনের শিকারি মাছ। হলদেটে শরীরে কালো ডোরাকাটা ব্যান্ডেড তিরন্দাজ মাছ সবচেয়ে সুন্দর। প্রায় দেড় মিটার বা পাঁচ ফুট দূর থেকে অব্যর্থভাবে লক্ষ্যভেদ করতে পারে তিরন্দাজ মাছ। কোনোটির তিরে একসঙ্গে বেশ কয়েক ফোঁটা পানি থাকে আবার কোনোটি বা এক ফোঁটা পানি ছুড়েই শিকার ধরতে পারে।

আকার
----

Illustration of an Archerfish shooting water at a bug on a hanging branch.
*Toxotes blythii*
আকারে তেমন বড় নয়। প্রজাতি ভেদে মাছগুলো পাঁচ থেকে ১০ সেন্টিমিটার দীর্ঘ হয়ে থাকে। সবচেয়ে বড়টি ৪০ সেন্টিমিটারের মতো হয়।

প্রাপ্তিস্থান
-------------

দক্ষিণ-পূর্ব এশিয়া ও অস্ট্রেলিয়ার উত্তরাঞ্চলের উপকূলীয় এলাকার লোনা জলে এসব মাছের বাস।

শিকার ধরা
---------

জন্ম থেকেই তির ছোড়ার গুণ পেয়ে থাকে তিরন্দাজ মাছ। পানির ওপর নুয়ে পড়া গাছের ডাল বা জলজ উদ্ভিদের গায়ে বসে থাকা পোকামাকড় শিকার করতে তির ছোড়ে। এক্ষেত্রে ওদের মুখ হচ্ছে ধনুক, আর পানি হলো তির। ছোটখাটো পোকা থেকে প্রজাপতি পর্যন্ত শিকার করে থাকে তিরন্দাজ মাছ। মুখ ভরে পানি নিয়ে শিকার তাক করে পিচকারির মতো পিচিক করে পানি ছোড়ে। পানির তির খেয়ে পোকা ছিটকে পড়ে পানিতে। তখন পোকাটাকে খায় তিরন্দাজ মাছ।

তথ্যসূত্র
---------

1. 1 2 3 4  *তিরন্দাজ আর লড়াকু[*স্থায়ীভাবে অকার্যকর সংযোগ*]*,শরিফুল ইসলাম ভূঁইয়া, সূত্র: লাইফস্টাইল লাউঞ্জ ও অ্যানিমেল প্ল্যানেট অনলাইন, দৈনিক প্রথম আলো। ঢাকা থেকে প্রকাশের তারিখ: ১১-০১-২০১৩ খ্রিস্টাব্দ।

বহিঃসংযোগ
---------

* Archerfish Shooting Various Insects
* Archerfish capturing prey
* Guide to the Mangroves of Singapore: Archerfish
* Information and Photos on Archerfish  ওয়েব্যাক মেশিনে আর্কাইভকৃত ২৪ সেপ্টেম্বর ২০১৯ তারিখে
* Archerfish Can Adjust Their Deadly Shots Based on the Size of the Prey – LiveScience.com
**বিএএসই জাম্পিং** এক ধরনের প্যারাস্যুট জাম্পিং। প্যারাস্যুট পরে জাম্পাররা উঁচু স্থান থেকে লাফ দেয়ার খেলা এটি। বিএএসই মানে হল বিল্ডিং, এন্টেনা, স্প্যান, আর্থ। এসব এলাকা থেকে প্যারাস্যুট নিয়ে লাফিয়ে পড়ার নাম বিএএসই জাম্প।

BASE jump at Majlis al Jinn, Oman, 2013
BASE jumping from Sapphire Tower, Istanbul
এই খেলার আবিষ্কারক একজন স্লোভাক। তার নাম এস বেনিয়ে। তিনি ১৯১৩ সালে তার আবিষ্কার করা বিশেষ প্যারাস্যুট নিয়ে ৪১ তলা উঁচু বিল্ডিং থেকে ঝাঁপিয়ে পড়েন। এই বিল্ডিংয়ের বিপরীতে ছিল আমেরিকার পেটেন্ট অফিস। তবে তিনি ঝাপ দিয়েছিলেন খেলা দেখানোর জন্য নয় বরং তার তৈরি প্যারাস্যুট বিক্রির জন্য। সেই লাফ দেখার জন্য আমেরিকার সামরিক বিভাগের বিশেষজ্ঞরা উপস্থিত ছিলেন। তারা এসেছিলেন প্যারাস্যুটটির কার্যকারিতা পরীক্ষা করতে। এস বেনিয়ে এরপর ১৯১৪ সালে একটি এরোপ্লেন থেকে এই প্যারাস্যুট নিয়ে লাফ দেন। ১৯১৪ সালে প্রথম বিশ্বযুদ্ধে আমেরিকার পাইলটরা এই প্যারাস্যুটটি ব্যবহার করত।

১৯৭৫ সালে ডন বোয়েসেল নামক এক ব্যক্তি আমেরিকার ওয়ার্ল্ড ট্রেড সেন্টার থেকে প্যারাস্যুট নিয়ে লাফ দেন। তাকে প্রথম বিএএসই জাম্পার বলা হয়। তবে আধুনিক বিএএসই জাম্পিং শুরু হয় ১৯৮০ সাল থেকে। চার বন্ধু মিলে এই খেলাটিকে এক্তি বিশেষ স্পোর্টসের জায়গায় নিয়ে যান। তারা চারজন হলেন ফিল স্মিথ, ফিল মেফিল্ড, কার্ল বেনিশ এবং জিন বেনিশ। ১৯৮৪ সালে কার্ল বেনিশ নরওয়েতে লাফ দিতে গিয়ে নিহত হন। একারণে তাকে এই খেলার প্রান পুরুষ বলা হয়।

বিএএসই জাম্পারদের প্রিয় এলাকা হচ্ছে আমেরিকার ইউডাহোর স্নেক রিভারের উপর অবস্থিত পেরিন ব্রিজ(উচ্চতা ১৫০ মিটার)। এছাড়া পাকিস্তানের গ্রেট তরঙ্গ(উচ্চতা ২১০০ মিটার), ব্রাজিলের রিওডি জেনেরিওর জেসাসের মূর্তি, মালয়শিয়ার টুইন টাওয়ার, ভেনেজুয়েলার সাল্টো ডেল এঞ্জেলা ফল্‌স্‌, নরওয়ের ট্রল ওয়াল(উচ্চতা ১৮০০ মিটার), মেক্সিকোর সান্তো দে লস গোলানদৃনাস গুহা প্রভৃতি স্থান বিএএসই জাম্পারদের প্রিয় এলাকা। তবে বিএএসই জাম্পারদের সবচেয়ে প্রিয় এলাকা নরওয়ে। ভূমি বৈচিত্র এবং লোকেশনের কারণে নরওয়েকে বিএএসই জাম্পারদের মক্কা বলা হয়।

এই লাফ দিতে গিয়ে আহত বা নিহত হবার সম্ভাবনা থাকে বলে অনেক দেশে এই খেলা নিষিদ্ধ। সাধারণ প্যাস্যুট নিয়ে এই লাফ দেয়া অতি বিপজ্জনক। কারণ যথা সময়ে প্যারাস্যুট না খুললে মৃত্যু অবধারিত। অল্প উচ্চতায় লাফ দিলে অনেক সময় প্যারাস্যুট নাও খুলতে পারে। তাই এ ধরনের লাফ দেয়ার জন্য বিশেষ ধরনের প্যারাস্যুট ব্যবহার করা হয়।
বিএএসই জাম্পারদের অনেক কয়েকটি এসোসিয়েশন বিদ্যমান। এগুলোর মধ্যে অন্যতম হল কিফ জাম্পার এসোসিয়েশন অব আমেরিকা।
**জয়পাল** দ্বিতীয় পাল সম্রাট ধর্মপালের ভ্রাতুষ্পুত্র ছিলেন।

পরিচয়
------

ভাগলপুরে আবিষ্কৃত নারায়ণপালের তাম্রশাসনে পাল সম্রাট দেবপালকে জয়পালের পূর্বজ বলে উল্লেখ করা হয়েছে বলে অক্ষয়কুমার মৈত্রেয় জয়পালকে পাল সম্রাট ধর্মপালের পুত্র ও দেবপালের ভ্রাতা বলে মনে করেছেন। কিন্তু এই তাম্রশাসনের চতুর্থ শ্লোকে ধর্মপালের কনিষ্ঠ ভ্রাতা বাকপালের এবং ঠিক তার পরের শ্লোকেই জয়পালের গুণকীর্তন করা হয়েছে। তাছাড়া ধর্মপাল ও দেবপালের কোন তাম্রশাসনে জয়পালের উল্লেখ নেই। এই সকল কারণে রাখালদাস বন্দ্যোপাধ্যায় অক্ষয়কুমার মৈত্রেয়ের মতকে খন্ডন করে মত দিয়েছেন যে, জয়পাল বাকপালের পুত্র ছিলেন।:১৩৪, ১৩৫

তথ্যসূত্র
---------

1. ↑  গৌড়লেখমালা, পৃষ্ঠা ৬৫, পাদটীকা
2. ↑  রাখালদাস বন্দ্যোপাধ্যায়, বাঙ্গালার ইতিহাস, প্রকাশক- দে’জ পাবলিশিং, ১৩, বঙ্কিম চ্যাটার্জি স্ট্রিট, কলকাতা-৭৩, প্রথম দে’জ অখণ্ড সংস্করণ, জানুয়ারী, ২০০৮, আইএসবিএন ৯৭৮-৮১-২৯৫-০৭৯১-৪

| * দে
* স
পাল রাজবংশ |
| --- |
| সম্রাট | 
* প্রথম গোপাল
* ধর্মপাল
* দেবপাল
* মহেন্দ্রপাল
* প্রথম শূরপাল
* প্রথম বিগ্রহপাল
* নারায়ণপাল
* রাজ্যপাল
* দ্বিতীয় গোপাল
* দ্বিতীয় বিগ্রহপাল
* প্রথম মহীপাল
* নয়পাল
* তৃতীয় বিগ্রহপাল
* দ্বিতীয় মহীপাল
* দ্বিতীয় শূরপাল
* রামপাল
* কুমারপাল
* তৃতীয় গোপাল
* মদনপাল
* গোবিন্দপাল

 |
| অন্যান্য রাজন্য | 
* ত্রিভুবনপাল
* বাকপাল
* জয়পাল

 |
সিনিস্টেরি আঙ্গুর, যা সাইপ্রাস ব্র্যান্ডি তৈরি করতে ব্যবহৃত হত।
**সাইপ্রাস ব্র্যান্ডি** বলতে ভূমধ্যসাগরের দ্বীপ সাইপ্রাসে তৈরী বিভিন্ন ধরনের ব্রান্ডিগুলোকে বোঝায় ।

ইতিহাস
------

সাইপ্রাসে ব্র্যান্ডির উৎপাদন ১৮৭১ সালে শুরু হয়  *ইটকো* (দ্বীপে প্রাচীনতম মদ্যপ্রস্তুতকারী)-দের দ্বারা *কগনেক* থেকে *পট স্টিল* আমদানি করনের মাধ্যমে। তথ্যটি ১৮৬৮ সালে ইংরেজ অনুসন্ধানকারী স্যামুয়েল বেকার কর্তৃক উৎঘাটিত। তথ্যে বলা হয় একা লিমাসল জেলায় উৎপাদিত "স্থানীয় ব্র্যান্ডি" এর পরিমাণ ছিল ৪৬৭,৭১১ ওকেস ।

বিশিষ্ট বৈশিষ্ট্য
-----------------

'সাইপ্রাস ব্র্যান্ডি' স্থানীয় এবং কয়েক ডজন সংস্থা এটিকে জনপ্রিয় করে তোলে (বেশিরভাগ লিমাসল জেলায়) বর্তমানে এটাকে চোলাই করা হয়। এটি অন্যান্য ইউরোপীয় জাতগুলির থেকে পৃথক যে এটির অ্যালকোহল ঘনত্ব ৩২%, যদিও কিছু শক্তিশালী রয়েছে যেমন ''কেও ফাইভ কিংস'' ৪০%।  বেশিরভাগ জাতের একটি স্বতন্ত্র মিষ্টি রেশ থাকে।

উৎপাদন পদ্ধতি
-------------

সাইপ্রাস ব্র্যান্ডি সাধারণত ওক ব্যারেলে সিনিস্টেরি ভিত্তিক সাদা ওয়াইনগুলির দ্বৈত পাতন দ্বারা পাকিয়ে উৎপাদিত হয়।

মিশ্র পানীয়গুলিতে ব্যবহার করুন
-------------------------------

সাইপ্রাস ব্র্যান্ডি স্থানীয়ভাবে উৎপাদিত লেবু স্বাদযুক্ত *ব্র্যান্ডি স্যুর* *ককটেলের* ভিত্তি তৈরি করে, যা সাইপ্রাসের জাতীয় পানীয় হিসাবে উল্লেখ করা হয়।

তথ্যসূত্র
---------

1. ↑  "New blood and a renewed vision"। Cyprus Mail। ২৮ সেপ্টেম্বর ২০০৩। ৪ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৯।
2. ↑  Samuel White Baker,। *Cyprus As I Saw It in 1879*। Paperbackshop। আইএসবিএন 1-84637-912-1। ২৮ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৯।
3. ↑  "Brandy producers up in arms over EU directive"। Cyprus Mail। ২৭ জুন ২০০১। ৪ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৯।
4. ↑  "Keo Five Kings"। KEO। ২৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৪।
5. ↑  "A Survey of Brandy Producing Countries"। *Foodreference.com*। সংগ্রহের তারিখ ২০০৭-১০-২৪।
6. ↑  "Product description - Keo brandy"। ২০০৭-০৩-০২ তারিখে মূল থেকে আর্কাইভ করা। সংগ্রহের তারিখ ২০১৯-১১-০৬।
7. ↑  "Brandy Sour"। *North Cyprus Online.com*। সংগ্রহের তারিখ ২০০৭-১০-২৩।
8. ↑  "Cyprus Travel Information"। *lonelyplanet.com*। সংগ্রহের তারিখ ২০০৭-১০-২৪।
এই চিত্রটি দেখাচ্ছে ট্রায়াসিক পরবর্তীকালের (আনুমানিক ২৩০ মিলিয়ন বছর আগের) অ্যারিজোনায় প্রাপ্ত পালিশকৃত শিলীভূত গাছের টুকরার কেন্দ্র। চিত্রটিকে বড় করলে কাঠে থাকা পোকার গর্তগুলোকেও দেখা যেতে পারে
ব্রাজিলের পালিওরোতা ভূউদ্যানে শিলীভূত কাঠের গুড়িসমূহ
শিলীভূত বন জাতীয় উদ্যান-এর শিলীভূত কাঠের গুড়ি
পালিশকৃত শিলীভূত কাঠ
পালিশকৃত শিলীভূত কাঠের টুকরা
শিলীভূত কাঠের গুড়িসমূহ
ওয়েলসের ইনিস্লাস সমুদ্রতীরের ভাটার সময় প্রকাশ পাওয়া শিলীভূত কাঠের মুড়া
শিলীভূতএকাশিয়া কাঠ
**শিলীভূত কাঠ** বা 'শিলায়িত কাঠ' (ইংরেজি: Petrified wood) হচ্ছে কোনো অঞ্চলের ফসিল হয়ে যাওয়া বিশেষ ধরনের কাঠের নাম। এই শব্দটি এসেছে তাঁর গ্রিক উৎস পেট্রো (*petro*) থেকে যার অর্থ "পাথর" বা "শিলা"; আক্ষরিকভাবে যার অর্থ "কাঠের পাথরে রূপান্তর"। এটি কোনো গাছ বা গাছের মতো উদ্ভিদের খনিজায়ন প্রক্রিয়ায় সম্পূর্ণরূপে শিলায় পরিবর্তিত হওয়া। বাংলাদেশের কুমিল্লা জেলার লালমাই-ময়নামতি অঞ্চলে প্রচুর পরিমাণে এই ধরনের সিলিকায়িত কাঠ বা শিলায়িত কাঠ পাওয়া যায়। স্থানীয়ভাবে এই প্রস্তরীভূত শিলাকে ‘অসুরের হাড্ডি’ বলা হয়। এছাড়া বরেন্দ্রভূমি ও মধুপুর গড়েও এগুলো পাওয়া যায়।

উপাদানসমূহ
----------

উপাদানসমূহ যেমন ম্যাঙ্গানিজ, লোহা, এবং তামা শিলীভবনের প্রক্রিয়ার সময় জল/কাদায় সংরক্ষিত কাঠের বিভিন্ন রং দেয়। বিশুদ্ধ কোয়ার্টজ স্ফটিক বর্ণহীন হয়, কিন্তু যখন দূষণকারী প্রক্রিয়া যোগ করা হয়, তখন স্ফটিক একটি হলুদ, লাল, বা অন্য কোন আভা নেয়।

তথ্যসূত্র
---------

1. ↑  বাংলাপিডিয়া: শিলায়িত কাঠ

বহিঃসংযোগ
---------

* The Petrified forest of Lesvos - Protected Natural Monument
* The Town Museum of Nová Paka
* The Mississippi Petrified Forest
**পরৌলি রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *পিকেএক্স*।

অবস্থান
-------

স্টেশন উত্তর প্রদেশের পরৌলিতে অবস্থিত। এই স্টেশন থেকে পরবর্তী স্টেশন হল - সুলতানপুর জংশন রেলওয়ে স্টেশন এবং পূর্ববর্তী স্টেশন হল ভদৌয়ান রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

পরৌলি রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "পিকেএক্স/পরৌলি"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
**ওয়েন্ডি লুহাবে** দক্ষিণ আফ্রিকার উদ্যোক্তা। বিভিন্ন আন্তর্জাতিক প্রতিষ্ঠানে ১০ বছর চাকরি শেষে উদ্যোক্তা-ব্যবসায়ী হিসেবে কাজ শুরু করেন।

প্রাথমিক জীবন
-------------

ওয়েন্ডি লুহাবের জন্ম ১৯৫৭ সালে। ইউনিভার্সিটি অব ফোর্ট হ্যায়ার থেকে স্নাতক এবং ইউনিভার্সিটি অব ল্যাস্থো থেকে স্নাতকোত্তর ডিগ্রি নেন। বিএমডব্লিউতে ১০ বছর কাজ করার পর  ১৯৯১ সালে পরামর্শক প্রতিষ্ঠান ব্রিজিং দ্য গ্যাপ প্রতিষ্ঠা করেন তিনি। আফ্রিকার পিছিয়ে পড়া জনগোষ্ঠী এবং নারীদের সামনের দিকে এগিয়ে নিতে কাজ করে যাচ্ছেন। আফ্রিকার কালো তরুণদের উদ্যোক্তা হিসেবে তৈরি করা এবং বিশ্ব বাজারে দক্ষিণ আফ্রিকার প্রতিষ্ঠানগুলোকে কীভাবে সংযুক্ত করা যায় এই নিয়ে কাজ দিয়ে শুরু। তরুণদের পাশাপাশি আফ্রিকার নারীদের উদ্যোক্তা হিসেবে তৈরি করতে নিজেই উদ্যোগ নেন একটি আর্থিক প্রতিষ্ঠান প্রতিষ্ঠার জন্য যেখান থেকে প্রয়োজনমতো বিশেষ ঋণ নেওয়া যাবে। এটিই ছিল আফ্রিকার নারীদের জন্য প্রথম কোনো আর্থিক সুবিধাবিষয়ক উদ্যোগ।

স্বীকৃতি
--------

কাজের স্বীকৃতি হিসেবে বিশ্বের সেরা ৫০ শীর্ষ নারী উদ্যোক্তা এবং ওয়ার্ল্ড ইকনোমিক ফোরামের গ্লোবাল লিডার হিসেবে স্বীকৃতি পেয়েছেন ওয়েন্ডি।

ব্যক্তিগত জীবন
--------------

ব্যক্তিগত জীবনে ওয়েন্ডি লুহাবের স্বামী দক্ষিণ আফ্রিকার শীর্ষ রাজনীতিবিদ মাবহাজিমা সিলোয়, এবং তাদের দুই সন্তান ও এক নাতি রয়েছে।

তথ্যসূত্র
---------

1. ↑  "Life and Soul: portraits of women who move South Africa "।  `|title=` এ বহিঃসংযোগ দেয়া (সাহায্য)
2. ↑  "Who is who in South Africa "।  `|title=` এ বহিঃসংযোগ দেয়া (সাহায্য)
3. ↑  "What's black and white and working? "।  `|title=` এ বহিঃসংযোগ দেয়া (সাহায্য)
4. ↑  "African Success "।  `|title=` এ বহিঃসংযোগ দেয়া (সাহায্য)

বহিঃসংযোগ
---------

* লিঙ্কডইনে ওয়েন্ডি লুহাবে
***শিল্ডস গেজেট,*** ১৮৪৯ সালে প্রতিষ্ঠিত একটি দৈনিক পত্রিকা। এটি যুক্তরাজ্যের প্রাচীনতম প্রাদেশিক সন্ধ্যা সংবাদপত্র হিসাবে পরিচিত ছিল। 

এটি মূলত একটি সাপ্তাহিক কাগজ হিসাবে প্রতিষ্ঠিত হয়েছিল - *নর্থ এন্ড সাউথ শিল্ডস গেজেট এন্ড নর্থামবারল্যান্ড এন্ড ডারহাম অ্যাডভাটাইজার* - তবে ১৮৫৫ সালে স্ট্যাম্প ডিউটি বাতিল হওয়ার পরে এটি একটি দৈনিক সন্ধ্যা পত্রিকায় পরিণত হয়েছিল।  পরে এটি *শিল্ডস গেজেট এবং শিপিং টেলিগ্রাফ* হয়ে ওঠে। 

এটি এখন নর্থ ইস্ট প্রেসের একটি অংশ, জনস্টন প্রেসের একটি বিভাগ, এবং কাগজটি ১৯৯২ সালের পর থেকে সুন্দরল্যান্ডের পেনিওয়েলে *সুন্দরল্যান্ড ইকো* প্রেসগুলিতে ছাপা হয়েছে। জুলাই ২০১২ সালে এর বেশিরভাগ সাংবাদিক, ক্রীড়া ও সম্পাদনা কর্মীরা *সন্দরল্যান্ড ইকোতে* একটি নতুন ভিত্তিতে চলে আসে। 

কাগজটি পুরো দক্ষিণ টাইসাইড জুড়ে রয়েছে। ডিসেম্বর ২০১০ থেকে জুন ২০১১ সময়কালে এর দৈনিক গড় সঞ্চালন ছিল ১৫,১৬১ অনুলিপি।

তথ্যসূত্র
---------

1. ↑  "History of North East Press"। *Shields Gazette*। Johnston Press। ২০০৭-০৫-১৪ তারিখে মূল থেকে আর্কাইভ করা। সংগ্রহের তারিখ ২০০৭-০৫-২০। The Gazette is the UK's oldest provincial evening newspaper and was first published in 1849.
2. ↑  "Shields Gazette"। *britishpapers.co.uk*।
3. ↑  North-East daily newspapers' offices to be closed - Journalism News from HoldtheFrontPage
4. ↑  "ABC figures: How the regional dailies performed"। *HoldTheFrontPage*। UK। ৩১ আগস্ট ২০১১। সংগ্রহের তারিখ ২৫ সেপ্টেম্বর ২০১১।

বহিঃসংযোগ
---------

* *শিল্ডস গেজেট* ওয়েবসাইট  ওয়েব্যাক মেশিনে আর্কাইভকৃত ২৭ আগস্ট ২০০৮ তারিখে
**হে-ইয়িন ঝেন** (চীনা, আনু. ১৮৮৪ – আনু. ১৯২০) ছিলেন বিংশ শতকের প্রথম দিকের একজন চীনা নারীবাদী ও নৈরাজ্যবাদী।

তিনি চিয়াংসুর ইজেং-এ হে বান হিসাবে জন্মগ্রহণ করেন, কিন্তু ১৯০৩ সালে বিখ্যাত পণ্ডিত লিউ শিপেইকে বিয়ে করার সময় তিনি হে জেন (তিনি "থান্ডারক্ল্যাপ") নামটি গ্রহণ করেন। তা সত্ত্বেও, তিনি তার মায়ের প্রথম নাম অন্তর্ভুক্ত করার জন্য হি-ইয়িন ঝেন (何殷震) হিসাবে তার প্রকাশিত লেখায় স্বাক্ষর করেন। তিনি পুরুষ সামাজিক ক্ষমতার উপর নৈরাজ্যবাদী জার্নালে বেশ কয়েকটি জোরালো আক্রমণ প্রকাশ করেন, যুক্তি দিয়েছিলেন যে নারীর মুক্তি ছাড়া সমাজ মুক্ত হতে পারে না।

জীবনী
-----

জেন একটি সমৃদ্ধ জিয়াংসু পরিবারে জন্মগ্রহণ করেন এবং মহিলা হওয়া সত্ত্বেও কনফুসিয়ান ক্লাসিকগুলিতে একটি ভাল শিক্ষা দিয়েছেন। তিনি ১৯০৩ সালে লিউ শিপেইকে বিয়ে করেন এবং তার সাথে সাংহাইতে চলে যান, যেখানে তিনি কাই ইউয়ানপেই পরিচালিত দেশপ্রেমিক মহিলা বিদ্যালয়ে তার শিক্ষা চালিয়ে যান।

তিনি ও লিউ ১৯০৭ সালে মাঞ্চু সরকার থেকে টোকিওতে পালিয়ে যান, যেখানে তিনি একটি চীনা নৈরাজ্যবাদী গোষ্ঠীর মূল ভিত্তি হয়ে ওঠেন ও অনেক জার্নালের প্রধান অবদানকারী হয়ে ওঠেন। তিনি *তিয়ানই বাও* (প্রাকৃতিক ন্যায়বিচার), যা ১৯০৭-১৯০৮ থেকে প্রকাশিত হয়েছিল, পাশাপাশি লি শিজেং ও উ ঝিহুই এর নেতৃত্বে নৈরাজ্যবাদী গোষ্ঠী দ্বারা সম্পাদিত প্যারিস জার্নাল জিন শিজি (*নতুন শতাব্দী* বা *নতুন যুগ*)-তে অবদান রাখেন। তিনি ও তার স্বামী উভয়েই ছদ্মনামে লিখতেন এবং তার অনেক নিবন্ধ লিউকে ভুলভাবে উপস্থাপন করা হয়েছিল।

তথ্যসূত্র
---------

1. 1 2  Liu, Karl এবং Ko 2013।
2. ↑  Zarrow 1988।
**লেয়লা লিডিয়া থুয়ুথলু** (জন্ম ২৯ অক্টোবর ১৯৮৯) একজন তুর্কি অভিনেত্রী, মডেল এবং সুন্দরী প্রতিযোগিতার শিরোপাধারী। তিনি মিস তুর্কি ২০০৮ প্রতিযোগিতায় বিজয়ী হন। ২০০৮ সালের মিস ওয়ার্ল্ডে তিনি তুরস্কের প্রতিনিধিত্ব করেন।

প্রাথমিক জীবন
-------------

তিনি ১৯৮৯ সালে বার্লিনে জন্মগ্রহণ করেন। তার জন্ম হয় একজন জার্মান মা এবং একজন তুর্কি বাবার কাছে। প্রাথমিক বিদ্যালয়ের পরে তিনি তুরস্কের কনজারভেটরিতে পিয়ানো এবং বেহালা শিক্ষা গ্রহণ করেন। এই সময়কালে তিনি একটি মডেল এজেন্সিতে কাজ করেন। থুয়ুথলু আনাতোলিয়ান উচ্চ বিদ্যালয় থেকে স্নাতক হন এবং মডেলিংয়ের জন্য কনজারভেটরি ছেড়ে দেন। একই সময়ে তিনি ইস্তাম্বুল বিশ্ববিদ্যালয়ে জার্মান ভাষা ও সাহিত্যে অধ্যয়নরত ছিলেন। তিনি তুর্কি, ইংরেজি এবং জার্মান ভাষায় কথা বলতে পারেন। তিনি কিজিম (*Kızım*) টিভি ধারাবাহিকে কান্দান এর ভূমিকায় অভিনয় করে পরিচিত হন এবং তাকে সম্প্রতি উয়ানিস - বুয়ুক সেলচুক্লু (Uyanış: Buyuk Selçuklu) নামের একটি নতুন তুর্কি ধারাবাহিকে জনপ্রিয় অভিনেতা বুগ্রা গুলসয়ের সাথে অভিনয় করতে দেখা গিয়েছে।

সৌন্দর্য প্রতিযোগিতা
--------------------

তিনি ২০০৮ সালের মিস তুরস্কের খেতাব অর্জন করেন। ২০০৮ সালের ডিসেম্বরে তিনি দক্ষিণ আফ্রিকার জোহানেসবার্গে অনুষ্ঠিত মিস ওয়ার্ল্ড প্রতিযোগিতায় অংশ নেন, যেখানে তিনি তুরস্কের প্রতিনিধিত্ব করেন। তিনি ২০০৫ সালে তুরস্কের সেরা মডেলের সেরা প্রতিশ্রুতি উপাধিও অর্জন করেছিলেন। তিনি ২০০৬ সালে চীনে মিস ট্যুরিজম কুইন ইন্টারন্যাশনালে অংশ নিয়ে *আন্তর্জাতিক রাজকন্যা* সম্মান অর্জন করেন। ২০০৭ সালে, তিনি "সবচেয়ে প্রতিশ্রুতিবদ্ধ মডেল" হিসাবে টিভি ফ্যাশন অস্কার জেতেন।

কাজ
---

| টেলিভিশন |
| --- |
| বছর | শিরোনাম | ভূমিকা | মন্তব্য |
| ২০০৮–২০০৯ | ইএস-ইএস | ইরিম | প্রধান চরিত্র |
| ২০১০–২০১১ | কিরলি বেয়াজ | মেলিস | পার্শ্ব চরিত্র |
| ২০১২–২০১৫ | *কারাদায়ি* | সঙ্গুল কারা | পার্শ্ব চরিত্র |
| ২০১৫–২০১৬ | *কিরালিক আশক* | ইজ | পার্শ্ব চরিত্র |
| ২০১৬ | *তাতলি ইন্তেকাম* | পেলিন | প্রধান চরিত্র |
| ২০১৭ | *বু সেহির আরকান্দান গেলেচেক* | দেরিন | প্রধান চরিত্র |
| ২০১৮–২০১৯ | *কিযিম* | কান্দান | প্রধান চরিত্র |
| ২০২০ | *উয়ানিস - বুয়ুক সেলচুক্লু* | এলচিন | প্রধান চরিত্র |
|

| সিনেমা |
| --- |
| বছর | শিরোনাম | ভূমিকা | বিঃদ্রঃ |
| ২০১৩ | *গুঞ্চে* | আসলি | পার্শ্ব চরিত্র |
| ২০১৪ | *ইচিমদেকি সেস* | আয়সিল | প্রধান চরিত্র |
| ২০১৫ | *দেলিবাল* | ফুসুন | প্রধান চরিত্র |
| ২০১৮ | *দিসারদা ২* | মেরিয়ম | পার্শ্ব চরিত্র |
| ২০১৮ | *চেবিমদেকি ইয়াবাঞ্চি* | তুবা | প্রধান চরিত্র |
|

তথ্যসূত্র
---------

1. ↑  "Beyaz Show'un bu haftaki konuklarindan olan Leyla Lydia Tugutlu kimdir?" (তুর্কি ভাষায়)। Millyet। ৬ ফেব্রুয়ারি ২০১৫। সংগ্রহের তারিখ ১৫ সেপ্টেম্বর ২০১৫।
2. ↑  "Leyla Lydia Tugutlu Haberleri - Son Dakika Leyla Lydia Tugutlu Gelismeleri" (তুর্কি ভাষায়)। Sabah.com.tr। সংগ্রহের তারিখ ১৫ সেপ্টেম্বর ২০১৫।

| পুরস্কার ও স্বীকৃতি |
| --- |
| পূর্বসূরীসেলেন সয়াইডার | **মিস তুর্কি**২০০৮ | উত্তরসূরীএবারু সাম |
|
**অসবর্ন ১**, ছিল প্রথম বাণিজ্যিক উদ্দেশ্যে গনহারে উৎপাদিত মাইক্রোপ্রসেসর ভিত্তিক বহনযোগ্য কম্পিউটার। এটি অ্যাডাম অসবর্ন তৈরী করেন। অসবর্ন কম্পিউটার কর্পোরেশন (ওসিসি) কোম্পানিতে প্রথম বাণিজ্যিকভাবে সফল এই ল্যাপটপ তৈরি হয়েছিল।  এটি ক্যালিফোর্নিয়ার দক্ষিণ সান ফ্রান্সিসকো বে এরিয়ার সিলিকন উপত্যকায় অবস্থিত।

**অসবর্ন ১ ল্যাপটপের নকশা কে তৈরি করেন?**
অসবর্ন ১ এর ডিজাইন বা নকশা করেছিলেন লি ফেলসেন্সটেন (Lee Felsenstein)। তিনি একজন আমেরিকান কম্পিউটার ইঞ্জিনিয়ার, যিনি ব্যক্তিগত কম্পিউটারের বিকাশে কেন্দ্রীয় ভূমিকা পালন করেছিলেন। এছাড়াও হোমব্রিউ কম্পিউটার ক্লাবের অন্যতম মূল সদস্য এবং প্রথম ভর উৎপাদিত পোর্টেবল কম্পিউটার অসবর্ন 2 - এর ডিজাইনার ও তিনিই ছিলেন।

অসবর্ন ১ এর দাম কত ছিল?
ইনফোওয়ার্ড জানিয়েছে যে "ওয়েস্ট কোস্ট কম্পিউটার ফেয়ার "এর মধ্যে সবচেয়ে বেশি জিজ্ঞাসিত প্রশ্নটি ছিল, "নতুন অসবর্ন ১ কম্পিউটার সম্পর্কে আপনার ধারণা কী?" বাইট ম্যাগাজিন লিখেছিল: "অসবর্ন ১ এর দাম ১৭৯৫ ডলার"

**অসবর্ন ১ অপারেটিং সিস্টেম**
ল্যাপটপটি সিপি / এম ২.২ অপারেটিং সিস্টেমে চলত। রম বায়োস (BIOS) এর একটি সম্পূর্ণ তালিকা অসবর্ন প্রযুক্তিগত ম্যানুয়ালটিতে পাওয়া যায়।

**সফ্টওয়্যার সমূহ**
ওয়ার্ডস্টার (WordStar), 
ওয়ার্ড প্রসেসর (Word Processor)
সুপারক্যালক (SuperCalc) 
স্প্রেডশিট(Spreadsheet)
সি বেসিক (CBASIC) এবং এম বেসিক (MBASIC) প্রোগ্রামিং ল্যাঙ্গুয়েজ সহ ১৫০০ মার্কিন ডলারের বেশি মূল্যের অ্যাপ্লিকেশন সফটওয়্যারের একটি বান্ডিল নিয়ে আসে অসবর্ন ১।

**হার্ডওয়্যার সমূহ**
ডিস্ক ড্রাইভ: হার্ডওয়্যারের ডুয়াল 5¼ ইঞ্চি, সিঙ্গেল সাইড 40 টি ট্র্যাক সম্পন্ন ফ্লপি ডিস্ক ড্রাইভ। ("ডুয়াল ডেনসিটি" আপগ্রেডের সুযোগ)
সিপিইউ: 4 মেগাহার্টজ জেড 80 সিপিইউ।
মেইন মেমোরি: 64 কিলোবাইট।
কীবোর্ড: ফোল্ড ডাউন 69 ডিটাচেবল কিবোর্ড।
ডিসপ্লে: 5 ইঞ্চি, 52 অক্ষর × 24 লাইন মনোক্রোম সিআরটি ডিসপ্লে। 128 × 32 অক্ষর ডিসপ্লে মেমোরি হিসেবে ম্যাপ করা হয়েছে।
প্রিন্টার পোর্ট: সমান্তরাল প্রিন্টার পোর্ট একটি IEEE-488 পোর্ট হিসাবে কনফিগারযোগ্য।
বাহ্যিক মডেম: আরএস -232 সামঞ্জস্যপূর্ণ 1200 বা 300 বাউড সিরিয়াল পোর্ট। বাহ্যিক মডেম বা সিরিয়াল প্রিন্টার ব্যবহারযোগ্য।
পাওয়ার সাপ্লাই: ওয়াল প্লাগ স্যুইচড-মোড পাওয়ার সাপ্লাই দ্বারা চালিত।
ব্যাটারি: কোনও অভ্যন্তরীণ ব্যাটারি নেই
কুলার ফ্যান: কোনও অভ্যন্তরীণ পাখা বা কুলার নেই, কিন্তু (নীল) কেস এর উপর দিকে বায়ুচলাচলের জন্য ব্যবস্থা রয়েছে।
ওজন: 10.7 কেজি

কম্পিউটারটির নকশাটি মূলত জেরক্স নোটটেকারের উপর ভিত্তি করে তৈরি করা। অ্যালান কেয়ের দ্বারা 1976 সালে জেরক্স পিএআরসি-তে একটি প্রোটোটাইপ তৈরি করা হয়েছিল। জেরক্সের আদলে এ বি এস প্লাস্টিকের কেস এবং একটি হ্যান্ডেল সহ বহনযোগ্য হিসাবে ল্যাপটপটির নকশা করা হয়েছিল। অসবর্ন ১ আকার এবং ওজনে একটি সেলাই মেশিনের সমতুল্য। এয়ারলাইনের সিটের নীচে ফিট হতে পারে এমন একমাত্র কম্পিউটার হিসাবে অসবর্ন 1 এর বিজ্ঞাপন প্রচার করা হয়েছিল। অ্যাপসন এইচএক্স -২০ এর মতো পরবর্তী "ল্যাপটপ" ডিজাইনের তুলনায় এখন এটি "লাগেজযোগ্য" কম্পিউটার হিসাবে শ্রেণিবদ্ধ করা হয়েছে।

তথ্যসূত্র
---------

1. ↑  Spector, Lincoln (মে ৩১, ২০১০)। "A History of Portable Computing"। *PC World*। সংগ্রহের তারিখ এপ্রিল ৩, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কেলানিয়াগে জয়ন্ত সিলভা** (সিংহলি: ජයන්ත සිල්වා; জন্ম: ৬ ফেব্রুয়ারি, ১৯৭৩) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, কালুতারা ফিজিক্যাল কালচার ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **জয়ন্ত সিলভা**।

খেলোয়াড়ী জীবন
---------------

১৯৯১-৯২ মৌসুম থেকে ১৯৯৮-৯৯ মৌসুম পর্যন্ত জয়ন্ত সিলভা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে দূর্দান্ত খেলতেন। ২৮ বছর পূর্তির পূর্বেই প্রথম-শ্রেণীর ক্রিকেটকে বিদেয় জানান তিনি।

সমগ্র খেলোয়াড়ী জীবনে সাতটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন জয়ন্ত সিলভা। ২৬ ডিসেম্বর, ১৯৯৫ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৯৮ তারিখে ক্যান্ডিতে সফরকারী জিম্বাবুয়ে দলের বিপক্ষে সর্বশেষ টেস্টে অংশ নেন তিনি।

অন্যদিকে, তারিখে ২৬ মার্চ, ১৯৯৫ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল।

বামহাতি স্পিনার জয়ন্ত সিলভা তার সমগ্র টেস্ট খেলোয়াড়ী জীবনকে দুইটি ধারায় বিভক্ত করে রেখেছেন। ১৯৯৬-৯৭ মৌসুমে জিম্বাবুয়ের বিপক্ষে তিন টেস্টের সিরিজে ১০.১২ গড়ে ১৬ উইকেট লাভ করেছেন। তন্মধ্যে, কলম্বো টেস্টে দলের জয়ে প্রধান ভূমিকা রাখেন। কিন্তু, ভারত, অস্ট্রেলিয়া ও পাকিস্তানের বিপক্ষে বাদ-বাকী চার টেস্টে তিনি মাত্র চার উইকেট পেয়েছেন ১২১.২৫ গড়ে।

তথ্যসূত্র
---------

1. ↑  List of Sri Lanka Test Cricketers
2. ↑  "Sri Lanka – Test Batting Averages"। ESPNCricinfo। সংগ্রহের তারিখ ২২ মে ২০২০।
3. ↑  "Sri Lanka – Test Bowling Averages"। ESPNCricinfo। সংগ্রহের তারিখ ২২ মে ২০২০।

আরও দেখুন
---------

* চামিন্দা ভাস
* চম্পকা রামানায়েকে
* নন্দেস্ক্রিপ্টস ক্রিকেট ক্লাব
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে জয়ন্ত সিলভা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জয়ন্ত সিলভা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**অমরসিংহে মুদালিগে জয়ন্ত গামিনি অমরসিংহে** (সিংহলি: ජයන්ත අමරසිංහ; জন্ম: ২ ফেব্রুয়ারি, ১৯৫৪) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৪ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে নোম্যাডস ও অ্যান্টোনিয়ান্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচের সারিতে ডানহাতে ব্যাটিংশৈলী করেছেন তিনি।

প্রথম-শ্রেণীর ক্রিকেট
---------------------

১৯৮৩-৮৪ মৌসুম থেকে ১৯৯২-৯৩ মৌসুম পর্যন্ত জয়ন্ত অমরসিংহের প্রথম-শ্রেণীর খেলোয়াড়ী জীবন চলমান ছিল। জিম্বাবুয়ের বিপক্ষে শ্রীলঙ্কা বোর্ড একাদশের সদস্যরূপে প্রথম-শ্রেণীর ক্রিকেটে অভিষেক ঘটে অমর সিংহের। খেলায় তিনি ১৩০ রান খরচায় দশ উইকেট দখল করেছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জয়ন্ত অমরসিংহে। ঐ সময়ে অন্যান্য অনেক শ্রীলঙ্কান ক্রিকেটারের ন্যায় তিনিও টেস্ট দলে অল্প কিছুদিন খেলার পর আস্তাকুড়ে নিক্ষিপ্ত হন। ৯ মার্চ, ১৯৮৪ তারিখে ক্যান্ডিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ মার্চ, ১৯৮৪ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।

অভিষেক পর্বটি দারুণভাবে শুরু করেন। দলের সংগ্রহ ১৫৫/৯ থাকা অবস্থায় তিনি মাঠে নামেন। বিনোদন জনকে সাথে নিয়ে ৬০ রান যুক্ত করেন। এ জুটির সংগ্রহটি তৎকালীন শ্রীলঙ্কান রেকর্ড হিসেবে চিত্রিত হয়। তবে বামহাতি অর্থোডক্স বোলিং করে সুবিধে পাননি। ঐ টেস্টে মাত্র ২০ ওভার বোলিং করার সুযোগ হয়েছিল তার। কলম্বোয় পরবর্তী টেস্টে অংশ নেন। আঁটোসাটো ৩০ ওভার বোলিং করে ২/৭৩ পান। এটিই তার সর্বশেষ টেস্টে অংশগ্রহণ ছিল।

একমাত্র শ্রীলঙ্কান টেস্ট ক্রিকেটার হিসেবে এগারো নম্বরে ব্যাটিংয়ে নেমে দলের পক্ষে সর্বোচ্চ রান করার গৌরব অর্জন করেছেন। ১৯৮৪ সালে ক্যান্ডিতে সসফরকারী নিউজিল্যান্ডের বিপক্ষে প্রথম ইনিংসে তার দল ২১৫ রানে অল-আউট হলেও তিনি ৩৪ রান করেছিলেন। এছাড়াও দক্ষিণ আফ্রিকান বিখ্যাত ক্রিকেটার বার্ট ভগলারের পর মাত্র দ্বিতীয় খেলোয়াড় হিসেবে ১১ নম্বরে নেমে দলের পক্ষে দ্বিতীয় ইনিংসে সর্বোচ্চ রান করার কৃতিত্বের অধিকারী। টেস্টের ইতিহাসে মাত্র পঞ্চম খেলোয়াড় হিসেবে ১১ নম্বরে দলের সর্বোচ্চ রান সংগ্রাহক তিনি।

তথ্যসূত্র
---------

1. ↑  "1st Test: Sri Lanka v New Zealand at Kandy, Mar 9–14, 1984"। *Cricinfo*। সংগ্রহের তারিখ ২০১৭-০২-২২।
2. ↑  "Records | Test matches | Batting records | Number eleven top scoring in an innings | ESPN Cricinfo"। *Cricinfo*। সংগ্রহের তারিখ ২০১৭-০২-২২।

বহিঃসংযোগ
---------

* ইএসপিএনক্রিকইনফোতে জয়ন্ত অমরসিংহে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জয়ন্ত অমরসিংহে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**কিনি হ্রদ** (ইংরেজিঃKinney Lake) কানাডার ব্রিটিশ কলাম্বিয়া প্রদেশের রবসন পর্বত প্রাদেশিক উদ্যানের অন্তর্গত একটি পর্বত বেস্টিত হ্রদ। হ্রদটি রবসন পর্বত ও সিনামন পর্বতচূড়ার মধবর্তী পাদদেশে এবং (আপার ফ্রেজার নদী'র উপনদী) রবসন নদী প্রবাহের মধস্থিত জলাভূমি। এটির অন্ত ও বহিঃপ্রবাহ রবসন নদী ও আশেপাশের পর্বতে বারিপাতের প্রবাহ হতে সৃষ্ঠ। এই অঞ্চলের প্রথম অভিযাত্রী কানাডিয় ভূতত্ত্ববিদ আর্থার ফিলিমন কোলম্যান তার বন্ধু জর্জ কিনি'র নামানুসারে ১৯০৭ সালে এই হ্রদের নামকরণ করেছিলেন। জর্জ কিনি এই হ্রদটির অবস্থান প্রথম চিহ্নিত করেছিলেন।

ইতিহাস
------

১৯০৭ সালে টরন্টো বিশ্ববিদ্যালয়ের ভূতত্ত্বের অধ্যাপক আর্থার ফিলিমন কোলম্যান তার অভিযাত্রী বন্ধু পাদ্রি জর্জ কিনি'র নামানুসারে এই হ্রদের নামকরণ করেছিলেন। জর্জ কিনি এবং ডোনাল্ড 'কার্লি' ফিলিপসকে রবসন পর্বতের প্রথম আরোহণকারীর কৃতিত্ব দেয়া হয়। ১৯০৯ সালের আগস্টে তারা রবসন পর্বত জয় করেছিলেন। পরবর্তীতে জর্জ কিনি তার এক স্মৃতিকথায় তার অভিজ্ঞতা বর্ণনা করেছিলেন।

|  |  |
| --- | --- |
| (ইংরেজি)
«...our trip [in 1907] left Mt. Robson still unconquered, though we explored its western side, and I discovered Mt. Turner and The Valley of a Thousand Falls..." and "...the lake that Dr. Coleman named after me...» | (বাংলা)
«আমাদের [১৯০৭ সালের] ভ্রমণে রবসন পর্বত এখনো অজেয় ছিল, যদিও আমরা এটির পশ্চিম দিক অনুসন্ধান করেছিলাম, এবং আমি টার্নার পর্বত ও হাজার জলপপাতের উপত্যাকা আবিষ্কার করেছিলাম...এবং...হ্রদটি, যেটির নাম ড. কোলম্যান আমার নামানুসারে রেখেছিল» |

১৯১১ সালে এ ও হুইলারের 'রবসন পর্বত মানচিত্রে' হ্রদটি প্রথম অন্তর্ভুক্ত হয় এবং ১৯১২ সালের ২ এপ্রিল কানাডিয় আলপাইন জার্নাল তাদের সাময়ীকিতে মানচিত্রটি অন্তর্ভুক্ত করে।

অবস্থান ও অভিগম্যতা
-------------------

কিনি হ্রদ, এটির মূল প্রবাহ রবসন নদীর উৎস হতে মোহনার পর্যন্ত মোট দৈর্ঘ্যের ঠিক মাঝামাঝি জায়গায় রবসন ও সিনামন পর্বতচূড়ার অবস্থিত। বার্গ হ্রদের মেঠোপথ ধরে ৪.২ কিলোমিটার পর এই হ্রদের দেখা মিলে। হ্রদের পাড়ে একটি তাবুতে রাত্রিযাপনের স্থান আছে।

২০২১ সালের এপ্রিলে কিনি হ্রদ

তথ্যসূত্র
---------

1. 1 2 3  "BC Geographical Names"। *apps.gov.bc.ca*। ২০২১-০৫-১৭ তারিখে মূল থেকে আর্কাইভ করা। সংগ্রহের তারিখ ২০২১-০৫-১৭।
2. 1 2 3  কোলম্যান, আর্থার ফিলিমন (২০০৬)। *The Canadian Rockies: New and Old Trails* (ইংরেজি ভাষায়)। রকি মাউন্টেন বুকস লিমিটেড। পৃষ্ঠা ১৪৫,১৬২,১৬৮,১৮২,১৯৩। আইএসবিএন 9781894765763। ১৭ মে ২০২১ তারিখে মূল থেকে আর্কাইভ করা। সংগ্রহের তারিখ ১৮ মে ২০২১।
3. ↑  Kinney, George (১৯১০)। "To The Top of Mount Robson" [রবসন পর্বতের চূড়ার পথে]। *Canadian Alpine Journal* (ইংরেজি ভাষায়)। **২** (২): ২১-৪৪।

প্রবেশদ্বার: ভূগোলউইকিপিডিয়ার সহপ্রকল্পে **কিনি হ্রদ**:কমন্স হতে **মিডিয়া**উইকিউপাত্ত হতে **উপাত্ত**
**ত্রিলোচন মহাদেব রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *টিএলএমডি*।

অবস্থান
-------

এই স্টেশন থেকে পরবর্তী স্টেশন হল - জলালগঞ্জ রেলওয়ে স্টেশন এবং পূর্ববর্তী স্টেশন হল খালিশপুর রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি ও পানীয় জলের ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ১২ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

ত্রিলোচন মহাদেব রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "টিএলএমডি/ত্রিলোচন মহাদেব"। সংগ্রহের তারিখ ৩১ জানুয়ারি ২০২১।

বহিঃসংযোগ
---------
**লরেন কয়ি ইবসরি**  (জন্ম ১৫ মার্চ ১৯৮৩) হলেন একজন অস্ট্রেলিয়ান নারী ক্রিকেটার। প্রাথমিকভাবে একজন ব্যাটসম্যান হিসেবে তিনি বর্তমানে অস্ট্রেলিয়ার জাতীয় নারী ক্রিকেট দলের হয়ে খেলছেন।

ইবসরি ১৮ বছর বয়সে ২০০০-০১ সিজনের সময় নারী জাতীয় ক্রিকেট লীগ (ডব্লিউএনসিএল) ক্রিকেট প্রতিযোগীতায় দক্ষিণ অস্ট্রেলিয়া দলের হয়ে ঊর্ধ্বতন পর্যায়ে আত্মপ্রকাশ করেন। যদিও তিনি তার প্রথম মওসুমে প্রতিটি ম্যাচে খেলার সুযোগ পান তারপরও তিনি তার খেলোয়াড়ী কর্মজীবনে অনেক কিছু থেকে রক্ষা পান যেখানে তিনি মাত্র ছয় রান করেন। এছাড়াও ইবসরিকে প্রথম তিনটি সিজনের জন্য প্রতিটি ম্যাচে তাকে নির্বাচন করা হয়েছিল কিন্তু ঐ সময় তিনি ৮.৫০ ব্যাটিং গড়ে মাত্র ১৩৬ রান করেন এবং ২৪ ম্যাচ থেকে ১৩ উইকেট নিয়েছিলেন। পরের বছর, ইবসরি প্রথমবার ১০ উপরে গড়ে তার কর্মজীবন শুরু করেন এবং অস্ট্রেলিয়ার অনূর্ধ্ব-২৩ দলের জন্য নির্বাচিত হন। ২০০৪-০৫ সালে তিনি প্রথমবারের মতো একটি মরসুমে আরোও ১০০ রান করেন এবং পরের বছর তিনি ২৯,৮০ গড়ে ১৪৯ রান করেন। ২০০৬-০৭ সিজনে তিনি ব্যাটি হাতে লড়াই করে ১৪.৪২ গড়ে মাত্র ১০১ রান করেন এবং তিনটি উইকেট নেন। উক্ত মওসুমের পরে তিনি পশ্চিম অস্ট্রেলিয়া দলে বদলী হন।

প্রাথমিক জীবন
-------------

দক্ষিণ অস্ট্রেলিয়ার স্নোটাউনে জন্মগ্রহণ করেন। লরেন ইবসির চার সন্তানের মধ্যে একজন ছিলেন, যেখানে দুই ছেলে ও দুই মেয়ে পিটার এবং কয়ি ইবসরি।

তথ্যসূত্র
---------

1. ↑
2. ↑  "Lauren Ebsary player profile"। Cricinfo। সংগ্রহের তারিখ ২০০৯-০৭-০৪।
3. ↑  name=debut

উইকিমিডিয়া কমন্সে **লরেন ইবসরি** সংক্রান্ত মিডিয়া রয়েছে।
**সাইফউদ-দীন চৌধুরী** (ডঃ এস ডি চৌধুরী হিসাবেও পরিচিত) (অক্টোবর ১৯১৭ - ১৯৯৭) একজন বাংলাদেশী অর্থনীতিবিদ, নীতি পরিকল্পনাবিদ এবং বিশ্ববিদ্যালয়ের উপাচার্য ছিলেন। পূর্ব পাকিস্তান কৃষি বিশ্ববিদ্যালয়ের (বর্তমানে বাংলাদেশ কৃষি বিশ্ববিদ্যালয়) প্রাক্তন উপাচার্য ছিলেন। ১৯৭৩ সাল থেকে বাংলাদেশ বিজ্ঞান একাডেমির প্রতিষ্ঠাতা ফেলো ছিলেন এবং সভাপতির দায়িত্বও পালন করেছিলেন।

শৈশব ও পড়ালেখা
---------------

চৌধুরী লাহোরের সরকারী কলেজের ছাত্র ছিলেন। কলকাতার প্রেসিডেন্সি কলেজ থেকে স্নাতক শেষ করেছেন। তিনি পিএইচ.ডি. করেন লন্ডনের ইম্পেরিয়াল কলেজ থেকে। এরপরে তিনি মার্কিন যুক্তরাষ্ট্রের বেল্টসভিলে গবেষণা ইনস্টিটিউটে উদ্ভিদ প্রজনন সম্পর্কিত গবেষণা করেন।

কর্মজীবন
--------

চৌধুরী আসাম সরকার এবং পূর্ব পাকিস্তান সরকারের অর্থনৈতিক উদ্ভিদবিদ হিসাবে কাজ করেছিলেন। এরপরে পাট গবেষণা ইনস্টিটিউট ও কৃষিক্ষেত্রের পূর্ব পাকিস্তানের পরিচালক হন।

১৯৭৭ সালে বাংলাদেশ সরকারের পরিকল্পনা কমিশনের সদস্য নিযুক্ত হন। বাংলাদেশ বিজ্ঞান একাডেমির সভাপতি ও কৃষি বিশ্ববিদ্যালয়ে উপাচার্য হিসাবেও দায়িত্ব পালন করেছেন।

ব্যক্তিগত জীবন
--------------

ডাঃ চৌধুরী খান বাহাদুর মাহমুদ চৌধুরির পুত্র এবং সিলেটের গোলাপগঞ্জের রাঙ্কেলীর বাসিন্দা। তিনি চার ভাইয়ের মধ্যে বড় ছিলেন

পুরস্কার
--------

* তমঘা-ই-ইমতিয়াজ
* সিতারা-ই-কায়েদ-ই-আজম
* সিলেট লায়ন্স ক্লাব কর্তৃক লায়ন্স গোল্ড মেডেল

তথ্যসূত্র
---------

1. 1 2 3 4  এস.এম হুমায়ুন কবির (২০১২)। "চৌধুরী, সাইফউদ-দীন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. 1 2  "Dr. S.D. Chaudhuri"। Bangladesh Academy of Sciences। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৬।
**মুহাম্মদ ফারুক খান** (উর্দু: محمد فاروق خان‎‎) ছিলেন একজন পাকিস্তানি মনোরোগ বিশেষজ্ঞ, মুসলিম পণ্ডিত এবং সোয়াত বিশ্ববিদ্যালয়ের উপাচার্য।

তিনি ইসলামি জঙ্গিবাদের বিরোধীতার জন্য পরিচিত ছিলেন এবং আত্মঘাতী হামলাকে অনৈসলামিক বলে বর্ণনা করেন। তার মতামতের কারণে, ২ অক্টোবর, ২০১০ তারিখে তাকে হত্যা করা হয়।

তিনি জেলা সোয়াবি প্রাথমিক শিক্ষা লাভ করেন থেকে। এরপর ক্যাডেট কলেজ, হাসানাবদল এবং পরে ক্যাডেট কলেজ, কোহাটে যোগ দেন। মেডিসিন অধ্যয়ন করার পরে, তিনি মনোরোগ বিশেষজ্ঞের সিদ্ধান্ত নেন। তিনি মর্দানের বাগদাদায় তার ব্যক্তিগত অনুশীলন প্রতিষ্ঠা করেন। মৃত্যুর কিছু সময় আগে পাকিস্তান সরকার তাকে সোয়াত ইসলামী বিশ্ববিদ্যালয়ের প্রথম উপাচার্য হিসেবে নিয়োগ দিয়েছিল। তার সেবার জন্য পাকিস্তান সরকার তাকে মরণোত্তর সিতারা-ই-ইমতিয়াজ প্রদান করে। খান পেশায় একজন মনোরোগ বিশেষজ্ঞ ছিলেন। তিনি প্রায়শই টেলিভিশন টক শোতে অংশ নিতেন যেখানে তিনি জঙ্গিদের সমালোচনা করতেন এবং আত্মঘাতী হামলাকে অনৈসলামিক বলে বর্ণনা করতেন।

ছাত্রাবস্থায় তিনি ইসলামী জমিয়ত-ই-তালাবার সক্রিয় সদস্য ছিলেন। পরবর্তীতে তিনি জামায়াতে ইসলামীর টিকিটে সাধারণ নির্বাচনে অংশ নেন। তবে একটি বই লেখার কারণে জামায়াত থেকে তাকে বহিষ্কার করা হয়। কিছুদিন তিনি তেহরিক-ই-ইনসাফের সাথেও যুক্ত ছিলেন।

বই
--

তিনি বিভিন্ন বিষয়ে বেশ কয়েকটি বই লিখেছেন। তবে তার প্রধান আগ্রহের ক্ষেত্র ছিল কুরআন অধ্যয়ন এবং ইসলাম। ফারুক খান নিম্নলিখিত বইগুলো সহ বেশ কয়েকটি বইয়ের লেখক:

* পাকিস্তান এবং একবিংশ শতাব্দী (উর্দু),
* জিহাদ, কিতাল এবং ইসলামী বিশ্ব (উর্দু)
* ইসলাম কি? (উর্দু)
* ইসলাম এবং নারী (উর্দু ও ইংরেজি)
* পশ্চিমের সাথে সংলাপ (ইংরেজি)
* কাশ্মীর ইস্যু (উর্দু ও ইংরেজি)
* আধুনিক মনের প্রশ্ন এবং ইসলামের উত্তর (উর্দু)
* হুদূদ, কিসাস ও দিয়াতের অধ্যাদেশের সমালোচনামূলক অধ্যয়ন (উর্দু)

গুপ্তহত্যা
----------

২ অক্টোবর ২০১০ তারিখে মর্দানের বাগদাদায় তার ক্লিনিকে তাকে হত্যা করা হয়। সেসময় দুই সশস্ত্র যুবক ক্লিনিকে প্রবেশ করে এবং তাকে লক্ষ্য করে গুলি চালায়। ঘটনাস্থলেই ডক্টর ফারুক খান ও তার সহকারী মারা যান। তালেবান তার হত্যার দায় স্বীকার করে। তিনি সোয়াত বিশ্ববিদ্যালয়ের উপাচার্য ছিলেন।

তথ্যসূত্র
---------

<references group="" responsive="1">

1. 1 2  "Noted religious scholar shot dead in Mardan"। *The Express Tribune*। ২০১০-১০-০৩। সংগ্রহের তারিখ ২০১৮-০২-২৭।
2. ↑  Perlez, Jane (২০১০-১০-০৮)। "Killing of Doctor Part of Taliban War on Educated"। *The New York Times*। সংগ্রহের তারিখ ২০১৮-০২-২৭।
3. ↑  "Moderate scholar Dr Farooq killed in Mardan - DAWN.COM"। ৩ অক্টোবর ২০১০।

বহিঃসংযোগ
---------

* কমন গ্রাউন্ড নিউজ
* ড. ফারুক সম্পর্কে দৈনিক সময়ের খবর
* সোয়াত বিশ্ববিদ্যালয়ের ভিসিকে হত্যা করা হয়েছে  ওয়েব্যাক মেশিনে আর্কাইভকৃত ১৪ এপ্রিল ২০১৪ তারিখে
* ডাঃ ফারুক হত্যা
* ডঃ ফারুক খানের স্মরণে কবিতা

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**লালভান্ডির** (বৈজ্ঞানিক নাম: *Clerodendrum paniculatum*) দীর্ঘ মঞ্জরির রক্তিম ফুলের গাছ। লালভান্ডিরের ইংরেজি নাম প্যাগোডা ফ্লাওয়ার, রেড গ্লোরি ফ্লাওয়ার, ড্যানডার ফ্লাওয়ার ইত্যাদি। ফুল ফোটার মৌসুম অক্টোবর থেকে এপ্রিল পর্যন্ত বিস্তৃত।

আদি আবাস
--------

আদি আবাস শ্রীলঙ্কা, মালয়শিয়া, ভারতসহ দক্ষিণ এশিয়ার কয়েকটি দেশ।

আকার
----

ঝোপালো গাছ, বহুবর্ষজীবী ছোট গুল্ম, সাধারণত দুই থেকে তিন মিটার পর্যন্ত উঁচু হতে পারে। পত্র সরল, হূৎপিণ্ডাকার, বিপ্রতীপভাবে বিন্যস্ত। ফুল কাক্ষিক থেকে শীর্ষক। ফুল ও কুঁড়ি রক্ত-লাল, ঈষৎ দুর্গন্ধি। বৃতি ঘণ্টাকার, লাল থেকে কমলা-লাল। দলমণ্ডল ধুতুরাকার, নল সরু, কমলা-লাল থেকে রক্ত-লাল, কদাচ সাদা।

ব্যবহার
-------

কোথাও কোথাও আলংকারিক গাছ হিসেবে রোপণ করা হয়। ধানের মণ্ড পবিত্রকরণ এবং মাছ ধরার খুঁটি হিসেবে ব্যবহিত হয়। শ্রীলঙ্কার ধর্মীয় অনুষ্ঠানে এ গাছ ব্যবহিত হয়। এ ছাড়া সেখানে হাতিদের অধিক আস্থাশীল ও সাহসী করার জন্য এ গাছ খাওয়ানো হয়। সুমাত্রা এবং মালয়েশিয়ায় ‘আত্মা ডেকে’ আনতে এ গাছ ব্যবহার করা হয়।

গ্যালারি
--------

* লালভান্ডির গাছ।লালভান্ডির গাছ।
* লালভান্ডির গাছ।লালভান্ডির গাছ।
* লালভান্ডির গাছ।লালভান্ডির গাছ।
* লালভান্ডির গাছ।লালভান্ডির গাছ।

তথ্যসূত্র
---------

1. 1 2 3 4  *লালভান্ডির  ওয়েব্যাক মেশিনে আর্কাইভকৃত ২০১৪-০১-০৩ তারিখে*, মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ০৫-০৫-২০১৩ খ্রিস্টাব্দ।
2. 1 2 3 4  Pagoda Flower
**সাইফুদ্দিন জালাল** (জন্ম ২২ মার্চ ১৯৫৮, কাবুলে ), ছদ্মনাম **মেয়ারপাস্ট জালাল**, ডাকনাম **সাইফফি জালাল** একজন আফগান দার্শনিক, লেখক এবং কবি।

জীবন
----

জালাল চিত্রশিল্পী ও কবি জালালউদ্দীন জালালের জ্যেষ্ঠ পুত্র (জন্ম ১৯ অক্টোবর ১৯৩৩ কাবুলে; ১৯৭৭ সেখানে তিনি মারাও গিয়েছিলেন) এবং কোষাধ্যক্ষ মাসদজিদি খানের নাতি। তিনি আফগান বুদ্ধিজীবী পরিবারে চার ভাইবোনের সাথে বেড়ে ওঠেন। তিনি এবং তার ভাইবোনরা ইউরোপ এবং মার্কিন যুক্তরাষ্ট্রে থাকেন তার বোন টুবাহ জালালও একজন কবি। 

স্কুল শেষ করার পর তিনি আফগানিস্তানের খনি ও শিল্প মন্ত্রণালয়ের বেসামরিক কর্মচারী হিসাবে চাকরি করেছিলেন। তিনি ১৯৮০ সাল থেকে জার্মানির হামবুর্গে থাকেন । ২০১২ সালে তিনি কাবুলে *গড ইজ নট এ ডেমোক্রেট* শিরোনামে একটি বই প্রকাশ করেছিলেন।

তথ্যসূত্র
---------

1. ↑  Jalaluddin Jalal: Dichter und Maler.  ওয়েব্যাক মেশিনে আর্কাইভকৃত ৬ ফেব্রুয়ারি ২০২০ তারিখে (German and Dari Persian)
2. ↑  Jalaluddin Jalal: afghanischer Dichter.  ওয়েব্যাক মেশিনে আর্কাইভকৃত ১০ অক্টোবর ২০১৯ তারিখে (German and Dari Persian)

বহিঃসংযোগ
---------

* God of Art خداوندهنر (Dari Farsi)
* Dr. Asadullah Habib هجو اسدالله حبیب (Dari Farsi)
* Saarduran شاعردوران (Dari Farsi)
**ফেরদৌসী আহমেদ লিনা** (১৯৫৭-২০২০) একজন বাংলাদেশী চলচ্চিত্র ও টেলিভিশন অভিনেত্রী ছিলেন।

প্রাথমিক জীবন
-------------

নেত্রকোণা সদরে পিতা মোস্তাক আহমেদ ও মাতা আবেদা আহমেদ এর ঘরে ১৯৫৭ সালে জন্মগ্রহণ করেন। ১৯৭২ সালে তিনি মাধ্যমিক পাস করেন, উচ্চ-মাধ্যমিক পাস করেন ১৯৭৪ সালে। এরপর ১৯৯৬ সালে বিশ্বভারতী বিশ্ববিদ্যালয় থেকে বি-মিউজ এবং ১৯৯৮ সালে এমমিউজ সম্পন্ন করেন। তিনি ঢাকার রামপুরা উলনে বসবাস করতেন।

কর্মজীবন
--------

১৯৭৫ সালে একটি তেলের বিজ্ঞাপনের মাধ্যমে বিনোদন অঙ্গনে যাত্রা শুরু করেন। ১৯৭৮ সালে বাংলাদেশ টেলিভিশনে ‘কালো কোকিলা’ নাটকে প্রথম অভিনয়ের মধ্য দিয়ে তার অভিনয়ে শুরু। তাঁর অভিনীত প্রথম চলচ্চিত্র বুলবুল আহমেদ পরিচালিত ‘রাজলক্ষী শ্রীকান্ত’। ২০১৩ সালে তিনি সর্বশেষ চাষী নজরুল ইসলাম পরিচালিত ‘দেবদাস’ চলচ্চিত্রে অভিনয় করেন। তাঁর অভিনীত জনপ্রিয় নাটক গুলির মধ্যে রয়েছে ডেইলি সোপ ‘গুলশান এভিনিউ’, ধারাবাহিক নাটক ‘নন্দিনী’, ‘ঘটক বাকি ভাই’ ও ‘নীল জোছনায় কালো সাপ’। লিনা ২০১৭ সাল পর্যন্ত বাংলাদেশ শিল্পকলা একাডেমিতে কর্মরত ছিলেন।

মৃত্যু
------

তিনি ২০২০ সালের ১৮ এপ্রিল ঢাকায় মৃত্যুবরণ করেন। তিনি কিডনি রোগে ভুগছিলেন।

তথ্যসূত্র
---------

1. 1 2  "ফেরদৌসী আহমেদ লিনাকে হারিয়ে শোকাহত তারকারা"। *jagonews24.com*। ১৯ এপ্রিল ২০২০। সংগ্রহের তারিখ মে ৮, ২০২০।
2. ↑  "অভিনেত্রী ফেরদৌসী আহমেদ লিনা আর নেই"। *Risingbd.com*। সংগ্রহের তারিখ ২০২০-০৪-১৯।
3. ↑  "না ফেরার দেশে অভিনেত্রী ফেরদৌসী আহমেদ লিনা"। *Sarabangla.net*। ২০২০-০৪-১৯। সংগ্রহের তারিখ ২০২০-০৪-১৯।
4. ↑  "অভিনেত্রী ফেরদৌসী আহমেদ লিনা আর নেই"। *banglanews24.com*। সংগ্রহের তারিখ ২০২০-০৪-১৯।
5. 1 2  "চলে গেলেন অভিনেত্রী ফেরদৌসী আহমেদ লিনা"। *কালের কণ্ঠ*। সংগ্রহের তারিখ ১৫ জুলাই ২০২০।
6. ↑  "অভিনেত্রী ফেরদৌসী আহমেদ লীনা আর নেই"। *প্রথম আলো*। ১৯ এপ্রিল ২০২০।
দ্য টেম্পল অফ দ্য এমেরাল্ড বুদ্ধ, ব্যাংকক (থাইল্যান্ড)-এ কিন্নরের মূর্তি।
**কিন্নর** হল স্বর্গীয় সঙ্গীতজ্ঞ, আংশিক মানুষ এবং আংশিক পাখি, যারা হিন্দুধর্ম ও বৌদ্ধধর্মে সঙ্গীতের তাত্ত্বিক পরিকাঠামোগত প্রেমিক। এই ঐতিহ্যগুলিতে, কিন্নর (পুরুষ) এবং কিন্নরি (মহিলা প্রতিরূপ) হল দুটি সবচেয়ে প্রিয় পৌরাণিক চরিত্র। হিমালয় থেকে এসেছে বলে বিশ্বাস করা হয়, তারা প্রায়ই সমস্যা বা বিপদের সময় মানুষের মঙ্গল দেখে। প্রাচীন ভারতীয় স্ট্রিং যন্ত্রটি কিন্নরী বীনা নামে পরিচিত। তাদের চরিত্রটি মহাভারতের আদিপর্বে উল্লেখ করা হয়েছে।

এগুলি জাতক কাহিনী ও সদ্ধর্ম পুণ্ডরীক সূত্র সহ বেশ কয়েকটি বৌদ্ধ গ্রন্থে বৈশিষ্ট্যযুক্ত। দক্ষিণ-পূর্ব এশীয় বৌদ্ধ পৌরাণিক কাহিনীতে, কিন্নরদের নারী প্রতিরূপ, অর্ধ-পাখি, অর্ধ-নারী প্রাণী হিসাবে চিত্রিত করা হয়েছে। পৌরাণিক হিমাবন্তে বসবাসকারী অনেক প্রাণীর মধ্যে একটি, কিন্নরিদের মাথা, ধড় এবং মহিলার বাহু এবং রাজহাঁসের ডানা, লেজ ও পা রয়েছে। তারা তাদের নাচ, গান ও কবিতার জন্য বিখ্যাত এবং তারা নারী সৌন্দর্য, করুণা ও কৃতিত্বের ঐতিহ্যবাহী প্রতীক।

এডওয়ার্ড এইচ শ্যাফার উল্লেখ করেছেন যে পূর্ব এশীয় ধর্মীয় শিল্পে, কিন্নরকে প্রায়শই কালবিঙ্কের সাথে বিভ্রান্ত করা হয়, যেটি অর্ধ-মানব, অর্ধ-পাখি সংকর প্রাণী, কিন্তু দুটি আসলে আলাদা ও সম্পর্কহীন।

তথ্যসূত্র
---------

1. ↑  
Ghosh, Subodh (২০০৫)। *Love stories from the Mahabharata, transl. Pradip Bhattacharya*। New Delhi: Indialog।  p. 71
2. ↑  Schafer, Edward H. (১৯৬৩)। *The Golden Peaches of Samarkand: A Study of Tʻang Exotics*। University of California Press। পৃষ্ঠা 103।

আরও পড়ুন
---------

* Degener, Almuth. "MIGHTY ANIMALS AND POWERFUL WOMEN: On the Function of Some Motifs from Folk Literature in the Khotanese Sudhanavadana." In Multilingualism and History of Knowledge: Vol. I: Buddhism among the Iranian Peoples of Central Asia, edited by JENS E. BRAARVIG, GELLER MARKHAM J. SADOVSKI VELIZAR, SELZ GEBHARD, DE CHIARA MATTEO, MAGGI MAURO, and MARTINI GIULIANA, 103-30. Wien: Austrian Academy of Sciences Press, 2013. www.jstor.org/stable/j.ctt1vw0pkz.8.
* Jaini, Padmanabh S. "The Story of Sudhana and Manoharā: An Analysis of the Texts and the Borobudur Reliefs." Bulletin of the School of Oriental and African Studies, University of London 29, no. 3 (1966): 533-58. www.jstor.org/stable/611473.
**ফেরদৌসী ইসলাম জেসি** চাঁপাইনবাবগঞ্জ জেলার জন্মগ্রহণকারী সংসদীয় আসন ৩৩৮/ মহিলা সংরক্ষিত আসন - ৩৮ আসনের রাজনীতিবিদ।

ব্যক্তিগত জীবন
--------------

ফেরদৌসী ইসলাম জেসি চাঁপাইনবাবগঞ্জ এর বিখ্যাত রাজনৈতি পরিবারে জন্মগ্রহণ করেন। তাঁর পিতা মুক্তিযুদ্ধের অন্যতম সংগঠক, বীর মুক্তিযোদ্ধা, ভাষা সৈনিক ও সাবেক সংসদ সদস্য, গভর্নর ডা. আ.আ.ম মেসবাহুল হক বাচ্ছু।

শিক্ষা জীবন
-----------

জেসি ১৯৮১ সালে এসএসসি ও ১৯৮৩ সালে এইচএসসি পাস করে ১৯৮৪-১৯৮৫ সালে চাঁপাইনবাবগঞ্জ সরকারি কলেজে বি এসসি পড়াশোনা করেন।

রাজনৈতিক জীবন
-------------

পারিবারিক ও ছাত্রজীবন থেকে তিনি আওয়ামী রাজনীতির সাথে জড়িয়ে রয়েছেন। নবাবগঞ্জ সরকারি কলেজে পড়াকালীন সময়ে বাংলাদেশ ছাত্রলীগের সহ সম্পাদকের দায়িত্ব পালন করাসহ বিভিন্ন সময়ে তিনি এই সংগঠনের ক্রীড়া সম্পাদক ও সমাজসেবা সম্পাদক হিসেবে দায়িত্ব পালন করেন। একাদশ জাতীয় সংসদের সংরক্ষিত নারী আসনে ক্ষমতাসীন আওয়ামী লীগ চাঁপাইনবাবগঞ্জ আসনে ফেরদৌসী ইসলাম জেসি এর মনোনয়ন দেন।

আরও দেখুন
---------

* আব্দুল ওদুদ
* গোলাম রব্বানি
* বাংলাদেশের সংসদ সদস্য
* বাংলাদেশ আওয়ামী লীগ

তথ্যসূত্র
---------

1. ↑  "সংরক্ষিত ৪১ আসনে আ. লীগের নারী সাংসদ হচ্ছেন যাঁরা"। *প্রথম আলো*। ৮ ফেব্রুয়ারি ২০১৯। সংগ্রহের তারিখ ৯ ফেব্রুয়ারি ২০১৯।
2. ↑  "বাবার আদর্শ ধরে রাখতে রাজনীতি করতে চান ফেরদৌসী ইসলাম জেসি"। *gourbangla*। সংগ্রহের তারিখ ৯ ফেব্রুয়ারি ২০১৯। [*স্থায়ীভাবে অকার্যকর সংযোগ*]
**শেস-রাব-দ্পাল-ব্র্ত্সেগ্স** (ওয়াইলি: *shes rab dpal brtsegs*) (১৪২৭-১৫০৭) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) চতুর্থ প্রধান ছিলেন।

সংক্ষিপ্ত জীবনী
---------------

শেস-রাব-দ্পাল-ব্র্ত্সেগ্সের মাতা ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) দ্বিতীয় প্রধান ছোস-দ্বাং-গ্রাগ্স-পার ছোট বোন ছিলেন। তিনি ছোস-দ্বাং-গ্রাগ্স-পার নিকট হতেই শিক্ষালাভ করেন। পঁয়তাল্লিশ বছর বয়সে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের চতুর্থ প্রধানের দায়িত্ব গ্রহণ করেন ও এই পদে তিনি সায়ত্রিশ বছর থাকেন। এই সময় তিনি  ত্সোং-খা-পা-ব্লো-ব্জাং-গ্রাগ্স-পার মূর্তি এবং বহু চিত্রকলা নির্মাণ করান।

তথ্যসূত্র
---------

1. ↑  Chhosphel, Samten (এপ্রিল ২০১০)। "Sherab Peltsek"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৬।

|
|  |
| পূর্বসূরীম্ত্শুর-স্তোন-নাম-ম্খা'-দ্পাল-বা | **শেস-রাব-দ্পাল-ব্র্ত্সেগ্স  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের চতুর্থ প্রধান** | উত্তরসূরীকুন-দ্গা'-দ্পাল-বা |
|
**দক্ষিণবঙ্গ রাষ্ট্রীয় পরিবহন সংস্থা** (**এসবিএসটিসি**) একটি পশ্চিমবঙ্গ সরকার অধিগৃহীত গণপরিবহন সংস্থা। কলকাতাসহ পশ্চিমবঙ্গের দক্ষিণাঞ্চলে এই সংস্থাটি বাস চালিয়ে থাকে। এই সংস্থার মালিকানাধীনে বেশ কয়েকটি বাস ডিপো রয়েছে। এর সদর দফতর দুর্গাপুরে অবস্থিত।

কলকাতায় এই সংস্থার বাস ডিপো রয়েছে বেলঘরিয়ায়। ধর্মতলা, করুণাময়ী, বেলঘরিয়া ও বারাসত- মূলত এই চার স্থান হইতে দূরপাল্লার বাসগুলি ছাড়ে।

**ধর্মতলা বাসস্ট্যান্ড**

ধর্মতলা থেকে এই সংস্থার বাস দক্ষিণবঙ্গের সমস্ত জেলা তথা উত্তরবঙ্গের কিছু জেলায় পরিষেবা প্রদান করে। বর্তমানে কলকাতা শহরের বাইরে SBSTC-র তিনটি টিকিট কাউন্টার রয়েছে - বর্ধমান, দুর্গাপুর ও হলদিয়া। সব মিলিয়ে প্রতিদিন প্রায় ১৫০ টি বাস ছাড়ে। 
বর্তমানে যে সমস্ত জায়গায় SBSTC-র পরিষেবা পাওয়া যায় সেগুলি হলো দীঘা, বর্ধমান, দূর্গাপুর, আসানসোল, মেদিনীপুর, বাঁকুড়া, হলদিয়া, কাকদ্বীপ ইত্যাদি।

অদূর ভবিষ্যতে, SBSTC-র দক্ষিণবঙ্গের আরও বেশ কিছু এলাকায় পরিষেবা বিস্তৃত করার পরিকল্পনা আছে।

তথ্যসূত্র
---------

1. 1 2  "Historical Background, SOUTH BENGAL STATE TRANSPORT CORPORATION"। ২ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১২।

বহিঃসংযোগ
---------

* দক্ষিণবঙ্গ রাষ্ট্রীয় পরিবহণ সংস্থার সরকারি ওয়েবসাইট

আরও দেখুন
---------

* উত্তরবঙ্গ রাষ্ট্রীয় পরিবহণ সংস্থা
**কিন্নরের শাল** হল এক ধরনের *শাল* যেটি ভারতের হিমাচল প্রদেশ রাজ্যের কিন্নর জেলায় তৈরি হয়। শালগুলি তাদের জ্যামিতিক নকশার জন্য পরিচিত।

২০১০ সালের অক্টোবরে, শালটি ভারত সরকার দ্বারা জিওগ্রাফিক্যাল ইন্ডিকেশনস অফ গুডস অ্যাক্ট, ১৯৯৯ এর বিধান অনুসারে নিবন্ধিত হয়েছিল। যার ফলে শালের অননুমোদিত উৎপাদন নিষিদ্ধ হয়েছে এবং এটি অমান্য করলে ২ লক্ষ টাকা জরিমানা বা তিন বছরের কারাদণ্ড হতে পারে।

কাঁচামাল
--------

বিশ্বায়নের কারণে, আজকের বাজার কৃত্রিম উলে ভর্তি। এগুলি স্বল্পমূল্যের হয় এবং মূলত উৎপাদন ব্যয় হ্রাস করে। এগুলি সারা বিশ্বের ক্রমবর্ধমান বাজারগুলিতে চাহিদা মেটাতে কাজে আসে। ভাগ্যক্রমে কিন্নরের বুননের বাণিজ্যিকীকরণ হয়নি। এখানকার স্থানীয়রা আধুনিক বিশ্বের ওপর আস্থা রাখতে পারেনা, এছাড়াও এলাকার দুর্গমতা একটি কারণ। কিন্নরিরা বছরের আট মাস পনেরো ফুট বরফের ওপর বাস করে। প্রতিটি পরিবারের নিজস্ব ভেড়া আছে, যেগুলিকে তারা তাদের পরিবারের অংশ হিসাবে পালন করে। এই ভেড়াগুলি থেকেই তারা এখনও তাদের পশম সংগ্রহ করে।

নকশা
----

পৌরাণিক রঙের ছোঁয়া লাগানো ধর্মীয় গুরুত্বপূর্ণ বস্তুর জটিল জ্যামিতিক নকশা এই শালগুলিতে বোনা হয়। ব্যবহৃত রঙগুলির প্রত্যেকটির একটি অর্থ রয়েছে, সবুজ রঙ ইঙ্গিত দেয় বায়ুর, নীল রঙ - নির্মল আকাশের, সাদা রঙ - জলের, পৃথিবীর জন্য হলুদ এবং আগুন প্রকাশ করার জন্য লাল রঙ।
জ্যামিতিক নকশাগুলি শালগুলিকে একটি মধ্য এশীয় প্রভাব দেয়।

বুনন
----

বাণিজ্যিক বিপননের উদ্দেশ্যে নির্মিত শালগুলি ফ্রেম তাঁত দিয়ে বোনা হয়, পিটলুম তাঁতে স্থানীয় ব্যবহারযোগ্য শাল তৈরি হয়। তাঁতিরা একই নকশা সমন্বিত শালের অর্ধ দৈর্ঘ্যের দুটি অংশ বুনন করে, এবং সমাপ্তির পরে সেলাইয়ের মাধ্যমে অংশদুটি জুড়ে দেয়। গড়ে, একটি শাল সম্পূর্ণ করতে প্রায় ৪৫ দিন সময় লাগে।

তথ্যসূত্র
---------

1. 1 2  "Kinnauri Shawl"। Kullu Heritage। সংগ্রহের তারিখ ৪ ফেব্রুয়ারি ২০১৬।
2. ↑  "Kinnauri shawl latest HP product to get GI tag"। Times of India। সংগ্রহের তারিখ ৪ ফেব্রুয়ারি ২০১৬।
3. ↑  "The art of weaving: Shawls from Kinnaur"। সংগ্রহের তারিখ ৯ মার্চ ২০২১।
4. ↑  "Kinnauri Shawls"। Himbunkar। সংগ্রহের তারিখ ৪ ফেব্রুয়ারি ২০১৬।
5. ↑  "Kullu and Kinnauri Shawls"। D Source। ৮ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৬।